2.3.2023
FI
Euroopan unionin virallinen lehti
C 79/1
I (Päätöslauselmat, suositukset ja lausunnot)
PÄÄTÖSLAUSELMAT
ALUEIDEN KOMITEA AK:N 152.
TÄYSISTUNTO, 30.11.2022–1.12.2022
Euroopan alueiden komitean päätöslauselma Euroopan komission työohjelmasta 2023 ja AK:n vuoden 2023 poliittisista painopisteistä (2023/C 79/01)
EUROOPAN ALUEIDEN KOMITEA (AK),
ottaen huomioon — Euroopan komission työohjelman 2023 (1) — helmikuussa 2012 Euroopan komission kanssa tehdyn yhteistyöpöytäkirjan — päätöslauselmansa Euroopan alueiden komitean painopisteistä vuosina 2020–2025 (2) — päätöslauselmansa Euroopan alueiden komitean ehdotuksista Euroopan komission vuoden 2023 työohjelmaa silmällä pitäen (3) — alueiden ja kuntien tilaa EU:ssa käsittelevän vuosikertomuksensa (4), 1. on tyytyväinen siihen, että Euroopan komission työohjelma perustuu suurelta osin Euroopan tulevaisuuskonferenssin ehdotuksiin.
Koska joidenkin ehdotusten täytäntöönpano edellyttäisi perussopimusten muuttamista, AK yhtyy Euroopan parlamentin ja Euroopan komission puheenjohtajan kehotukseen perustaa valmistelukunta SEU-sopimuksen 48 artiklan nojalla.
AK pitää kuitenkin valitettavana, että komission työohjelmassa ei ole Euroopan tulevaisuuskonferenssin päätelmiin liittyviä viittauksia eikä konkreettisia ehdotuksia, joissa pyrkimyksenä olisi tunnustaa nykyistä paremmin alue- ja paikallisviranomaisten lisäarvo eurooppalaiselle demokratialle.
2. on tyytyväinen siihen, että komissio on uudelleen sitoutunut käyttämään kestävän kehityksen tavoitteita yleisenä ohjaavana tavoitteenaan, erityisesti sisällyttämällä ne talouspolitiikan eurooppalaiseen ohjausjaksoon ja paremman sääntelyn välineisiin.
AK kehottaa komissiota tarkastelemaan uudelleen kestävän kehityksen tavoitteiden paikallistasolle siirtämisen koko potentiaalia, myös odotettavissa olevassa EU:n vapaaehtoisessa uudelleentarkastelussa, jotta voidaan saada aikaan kestävä elpyminen ja toteuttaa kestävän kehityksen tavoitteet vuoteen 2030 mennessä.
3. painottaa, että meneillään oleva ilmastohätätila, covid-19-pandemia, Venäjän Ukrainaa vastaan käymä sota ja elintarvikkeiden ja energian hintojen nousun aiheuttamat nykyiset ennätykselliset inflaatioasteet sekä rakenteellinen muuttoliike- ja humanitaarinen kriisi EU:n rajoilla, erityisesti Välimeren ja Atlantin alueella, vahvistavat entistä selvemmin
(1) (2) (3) (4)
COM(2022) 548 final.
COR-2020-01392-00-00-RES-TRA.
COR-2022-02657-00-00-RES-TRA.
https://cor.europa.eu/fi/our-work/Pages/State-of-Regions-and-Cities-2022.aspx?origin=spotlight